Sida ay wararku sheegayaan, tallaabadan xukuumaddu ciidamada laxaadka leh ku dhigtay waddada isku xidha Hargeysa iyo Boorame oo ay meelo door ah baro kontorool oo cusub ka samaysteen, waxa ay ka dambeysey markii xukuumaddu heshay warar sheegaya in Guddoomiyaha xisbiga KULMIYE, Axmed Maxamed Siilaanyo iyo wefti ballaadhan oo uu hoggaaminayaa ay tegayaan magaalada Boorame maalinta ciidda ka dambaysa oo ku beegan maanta, socdaalkaas oo dadka xukuumaddu wararkaa ka heshay ay ku tilmaameen mid xisbigu kaga dabategayo socdaalkii Cabdiraxmaan Aw Cali iyo xubno ka tirsan kooxdiisu ay ku tageen magaalada Boorame.
